Hvis dansk politi har fat i en terrorist, der har koden til en bombe i Magasin, så skal de ikke vige tilbage for tortur.

Så klar er meldingen fra den konservative retsordfører Tom Behnke.

- Vi taler om straffelovens paragraf 14, der handler om nødret, altså at man tilsidesætter et mindre retsgode for at opnå et højere. Jeg forventer, at myndighederne bruger den fornødne magt til at sikre, hvis adskillige tusinde mennesker er i fare for at blive dræbt, siger Tom Benhnke til DR Nyheder.

Vi skal selv bruge tortur

Han understreger, at han som alle andre er imod tortur, men alligevel er meldingen et skridt videre end regeringen, der i særlige tilfælde vil bruge oplysninger om terror fra andre lande selvom oplysningerne er fremkommet ved tortur.

Det har været den hidtidige tolkning af den såkaldte nødretsbestemmelse, der giver særlige rettigheder i særlige tilfælde.

Populistisk snak

Tidligere operative chef i PET Hans Jørgen Bonnichsen er lodret uenig med Tom Behnke.